Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: felügyeletérõl szóló 2008. évi XLVI. törvény (a továbbiakban:Éltv.) végrehajtására kiadott rendeletek, illetve az Európai
Paragraph Index: 786

(3) Amennyiben a hatósági állatorvos vizsgálatai során a vadat vagy annak részeit fogyasztásra alkalmatlannak minõsíti, és nem áll fenn annak gyanúja, hogy az emberre vagy állatra átvihetõ járványos betegséggel fertõzött, a fogyasztásra alkalmatlan lõtt vadnak, illetve részeinek további sorsáról, elszállításának és ártalmatlanításának módjáról, valamint az ártalmatlanításért felelõs személy vagy szervezet meghatározásáról döntést hoz. A fogyasztásra alkalmatlan lõtt vad, illetve bizonyos részeinek elszállítása és ártalmatlanítása során, amennyiben nem áll fenn az emberre vagy állatra átvihetõ járványos betegség gyanúja, az 1774/2002/EK rendeletben meghatározott 3. kategóriába tartozó anyagokra vonatkozó szabályokat kell betartani.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes